Iliescu, despre Gorbaciov: Suntem doi lideri născuți în zodia pești, dar nu am împărțit același acvariu
Ion Iliescu a vorbit despre relația lui cu Mihail Gorbaciov. „Pentru cine nu știe, Rusia e suficient de mare cât să nu te întâlnești cu cineva”, a povestit Ion Iliescu, referindu-se la faptul că în studenția petrecută în Rusia nu s-a întâlnit cu fostul lider de la Kremlin. „Relația mea cu el a avut o oarecare apropiere în viața lui de după Nobel, care e și timpul României democrate”, s-a destăinuit fostul președinte. „Ne despart un an și o zi, și un Premiu Nobel...”, a spus Ion Iliescu în podcastul fostului ministru al Culturii, Ionuț Vulpescu.